Id-disa' Direttiva tal-Kummissjoni tat-2 ta' Frar 1987 li tadatta għall-progress tekniku Annessi II, III, IV, V u VI tad-Direttiva tal-Kunsill 76/768/KEE dwar l-approssimazzjoni tal-liġijiet ta' l-Istati Membri li għandhom x'jaqsmu mal-prodotti kosmetiċi



Official Journal L 056 , 26/02/1987 P. 0020 - 0021

Finnish special edition: Chapter 13 Volume 16 P. 0135

Swedish special edition: Chapter 13 Volume 16 P. 0135

CS.ES Chapter 13 Volume 008 P. 266 - 267

ET.ES Chapter 13 Volume 008 P. 266 - 267

HU.ES Chapter 13 Volume 008 P. 266 - 267

LT.ES Chapter 13 Volume 008 P. 266 - 267

LV.ES Chapter 13 Volume 008 P. 266 - 267

MT.ES Chapter 13 Volume 008 P. 266 - 267

PL.ES Chapter 13 Volume 008 P. 266 - 267

SK.ES Chapter 13 Volume 008 P. 266 - 267

SL.ES Chapter 13 Volume 008 P. 266 - 267



Id-disa' Direttiva tal-Kummissjoni tat-2 ta' Frar 1987 li tadatta għall-progress tekniku Annessi II, III, IV, V u VI tad-Direttiva tal-Kunsill 76/768/KEE dwar l-approssimazzjoni tal-liġijiet ta' l-Istati Membri li għandhom x'jaqsmu mal-prodotti kosmetiċi (87/137/KEE) Il-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat id-Direttiva tal-Kunsill 76/768/KEE tas-27 ta' Lulju 1976 dwar l-approssimazzjoni tal-liġijiet tal-Istati Membri li għandhom x'jaqsmu mal-prodotti kosmetiċi [1], kif l-aħħar emendata bid-Direttiva 86/199/KEE [2], u b'mod partikulari Artikolu 8(2) tagħha, Billi, fuq il-bażi ta' l-informazzjoni disponibbli, ċerta żebgħa, sustanzi jew preservattivi permissibbli proviżjonalment jistgħu jkunu permissibbli definittivament, billi oħrajn għandhom ikunu pprojbiti definittivament jew ikunu permissibbli għal perjodu ieħor speċifiku; Billi sabiex tkun protetta s-saħħa pubblika, l-użu ta' Minoxidil u l-imluħa u d-derivati tiegħu għandu jkun projbit fi prodotti kosmetiċi; Billi, jiddependi fuq l-adozzjoni tad-dispożizzjonijiet tal-Komunità dwar it-tassazzjoni, data finali li warajha l-metanol ma jistax ikun użat aktar bħala denaturant għall-etanol u l-alkoħol isopropil m'għandhiex issa tkun stabbilita; Billi l-miżuri li hemm provvediment dwarhom f'din id-Direttiva huma bi qbil mal-opinjoni tal-Kumitat dwar l-Adattazzjoni għall-Progress Tekniku tad-Direttivi għat-Tneħħija ta' l-Ostakoli Tekniċi għall-Kummerċ fis-Settur tal-Kosmetiċi, ADOTTAT DIN ID-DIRETTIVA: Artikolu 1 Id-Direttiva 76/768/KEE hi b'dan emendata kif ġej: 1. Is-segwenti jiżdiedu m'Anness II: "370. N-(Trichloromethylthio)-4-cyclohexene-1,2-dicarboximide (captain) 371. 2,2'-Dihydroxy-3,3',5,5',6,6'-hexachlorodiphenylmethane (hexachlorophene) 372. 6-(Piperidinyl)-2,4-pyrimidinediamine-3-oxide (Minoxidil) u l-imluħa u d-derivati tiegħu". 2. Anness III, parti 1, hija emendata kif ġej: "a | B | Ċ | D | E | F | 11 | Dichlorophen | | 0,5 % | | Fih id-dichlorophen | 52 | Methanol | Denaturant għall-etanol u alkoħol isopropil | 5 % ikkalkolat bħala% ta' l-etanol u l-alkoħol isopropil" | | | 3. L-indiċi tal-Kulur Nri 77288 u 77289 jiżdiedu f'Anness III, il-parti 2, bi: - kulur: aħdar, - qasam ta' l-applikazzjoni: 1, - limitazzjonijiet u ħtiġiet oħra: ħieles mill-ioni tal-kromju. 4. F'Anness IV, il-parti 1: - is-sustanza Nru 1, metanol, hija,mħassra, - il-kliem fil-kolonna e huma mħassra u d-data fil-kolonna g jinbidel b' tal-31.12.1987 għas-sustanza Nru 4, 2,2'-dithiobis, - id-data fil-kolonna g tinbidel bi tal-31.12.1987 għas-sustanza Nru 5, 1-phenoxypropan-2-ol. 5. F'Anness IV, il-parti 2, l-indiċi ta' tal-Kuluri Nri 77288 u 77289 huma mħassra; 6. F'Anness V, Nru 2, hexachlorophene, huwa mħassar; 7. F'Anness VI, il-parti 1: - is-sustanza Nru 6, hexachlorophene, hija mħassra, - dan li ġej jiżdied: "a | B | Ċ | D | E | 40 | 2-Benzyl-4-chlorophenol (chlorophene) | 0,2 %" | | | 8. F'Anness VI, il-parti 2: - is-sustanzi Nri 9, 12 u 13 huma mħassra, - id-data fil-kolonna f hi mibdula bi tal-31.12.1987 għas-sustanza Nru 14, 1-phenoxypropan-2-ol. - id-data fil-kolonna f hi mibdula bi tal-31.12.1988 għas-sustanza Nru 15, benzethonium chloride (INN) (+), - id-data fil-kolonna f hi mibdula bi tal-31.12.1987 għas-sustanza Nru 16, benzalkonium chloride (INN), bromide u saccharinate (+). Artikolu 2 1. Mingħajr preġudizzju għad-dati ta' l-awtorizazzjoni li hemm referenza dwarhom f'Artikolu 1(4) u (8), l-Istati Membri għandhom jieħdu l-miżuri meħtieġa sabiex jassiguraw li mill-1 ta' Jannar 1989 la l-manufatturi u lanqas l-importaturi stabbiliti fil-Komunità ma jqiegħdu prodotti fis-suq li ma jissodisfawx il-ħtiġiet ta' din id-Direttiva. 2. L-Istati Membri għandhom jieħdu l-miżuri meħtieġa sabiex jassiguraw li l-prodotti li hemm referenza dwarhom fil-paragrafu 1 ma jkunux jistgħu jinbiegħu aktar jew mogħtija lill-konsumaturi finali wara l-31 ta' Diċembru 1990. Artikolu 3 1. L-Istati Membri għandhom idaħħlu fis-seħħ il-liġijiet, ir-regolamenti, u d-dispożizzjonijiet amministrattivi meħtieġa sabiex ikunu konformi mad-dispożizzjonijiet ta' din id-Direttiva mhux aktar tard mill-31 ta' Diċembru 1987. Għandhom jinfurmaw minnufih lill-Kummissjoni bihom. 2. L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali ta' liġi nazzjonali li huma jadottaw fil-qasam irregolat b'din id-Direttiva. Artikolu 4 Din id-Direttiva hi ndirizzata lill-Istati Membri. Magħmula fi Brussel, fit-2 ta' Frar 1987. Għall-Kummissjoni Grigoris Varfis Membru tal-Kummissjoni [1] ĠU L 262, tas-27.9.1976, p. 169. [2] ĠU L 149, tat-3.6.1986, p. 38. --------------------------------------------------